送務紳禪者分衛歌
作者：釋梵言
朝代：宋

paragraphs: 豁靈明，開正道，脫卻多年骯臭破布襖。
頂門一劄，眼睛便定動，如今識得無能老天。
真智現，非作造，卷衲攜筇下雲嶠。
直去廬陵化有緣，萬戶千門須徧到。
禾山鼓，清平調，俯仰順從心一照。
那邊若遇本色人，點著皆知妙不妙。
子莫學，石頭老，書信不通行太早。
得箇清源鈯斧兒，南臺石上鋤荒草。